Peter (Oakes Fegley) er en helt almindelig dreng, der går i 6. klasse. Han kan lide at game, og at hænge ud med sine venner, og så elsker han sine Air Jordans. Men da hans morfar Ed (Robert De Niro), som for nylig er blevet enkemand, flytter ind i familiens hus, er Peter tvunget til at forlade sit allerkæreste eje, sit værelse! Men Peter er ikke parat til at give slip uden kamp og laver en række udspekulerede pranks for at drille fjenden. Men heller ikke Morfar giver op så let, og snart er de begge all-in i en fight om retten til eget territorium med fup, fælder og opfindsomhed som våben. Instrueret af Tim Hill, som stod bag ALVIN OG DE FRÆKKE JORDEGERN og HOP og nu præsenterer I KRIG MED MORFAR med en forrygende og kampklar Robert De Niro. I de øvrige roller ses Uma Thurman, Rob Riggle, Christopher Walken og Jane Seymour. Kilde: Scanbox